Vedtægter for Føroyingafelagið á Fyn (Den Færøske Forening på Fyn) § 1. Navn og hjemsted. Stk. 1. Foreningens navn er Føroyingafelagið á Fyn (Den Færøske Forening på Fyn), forkortet FáF. Stk. 2. Foreningens hjemsted er Odense Kommune. § 2. Formål. Stk. 1. At samle færinger og andre med interesse for Færøerne og færøske anliggender. Stk. 2. At holde arrangementer med kulturelle, sociale, underholdningsmæssige og sportslige værdier. Stk. 3. Foreningen er politisk og religiøst uafhængig. § 3. Medlemskab. Stk. 1. Som medlemmer optages alle og enhver, der har lyst og vilje til at arbejde for foreningens formål. Stk. 2. Kontingentet fastsættes af den årlige generalforsamling, og betales rettidigt til kommende års generalforsamling. Stk. 3. Medlemsåret er kalenderåret. Stk. 4. Seneste rettidige indbetalingskvittering er at betragte som gyldigt medlemsbevis. Stk. 5. Restance ud over 3 måneder medfører tab af medlemskab. Stk. 6. Det er muligt at tegne halvårs medlemskab fra 1. august til slutningen af medlemsåret. Stk. 7. Foreningen kan søge medlemsskab i andre foreninger, hvis og kun hvis dette er til fordel for foreningen. § 4. Generalforsamlingen. Stk. 1. Generalforsamlingen er foreningens øverste myndighed. Stk. 2. Ordinær generalforsamling holdes hvert år i 1. kvartal. Stk. 3. Indkaldelse sker skriftligt eller ved annoncering i foreningens medlemsblad/hjemmeside, med mindst 3 ugers varsel. Det kan også gøres ved at bruge offentlige medier. Stk. 4. Hvert medlem over 18 år, der har betalt kontingent, har én stemme. Under 18 år, der har betalt kontingent, har dens værge en stemme. Der kun kan afgives stemme ved personligt fremmøde. Stk. 5. Beslutningerne træffes ved almindeligt stemmeflertal, og kan kun omstødes af en ny generalforsamlingsbeslutning. Stk. 6. Afstemninger skal være skriftlige, hvis bare et af medlemmerne forlanger det. Stk. 7. Dagsordenen for den ordinære generalforsamling, skal mindst indeholde følgende punkter: 1. Valg af dirigent 2. Formandsberetning 3. Fremlæggelse af godkendt regnskab 4. Indkomne forslag 5. Valg af bestyrelsesmedlemmer i henhold til § 6-formand/kasserer-øvrige bestyrelsesmedlemmer 6. Øvrige valg i henhold til § 6-2 bestyrelsessuppleanter-1 revisor-1 revisorsuppleant 7. Fastsættelse af kontingent for kommende år 8. Eventuelt Stk. 8. For at komme i betragtning som kandidat til en bestyrelsespost, skal man have betalt kontingentet rettidigt. Stk. 9. For at komme i betragtning som kandidat til en bestyrelsespost, er personligt fremmøde ikke nødvendigt, blot formanden har fået en skriftlig fuldmagt før generalforsamlingen. Stk. 10. For at komme i betragtning som kandidat til en bestyrelsespost, skal man opfylde kommunens krav. Kommunen godkender IKKE følgende personer i en folkeoplysende forenings bestyrelse:-Medlemmer af bestyrelser i fonde, selskaber, foreninger eller andre virksomheder, der udlejer lokaler m. m. til foreningen eller kontrollerer udlejer af lokaler m. m. til foreningen. -Advokater, revisorer og lignende rådgivere for samt ansatte i fonde, selskaber, foreninger og andre virksomheder, der udlejer lokaler m. m. til foreningen, eller som kontrollerer udlejer af lokaler m. m. til foreningen. -Ejere af lokaler m. m. der udlejer til foreningen. Stk. 11. Forslag, der ønskes behandlet på generalforsamlingen, skal være en af bestyrelsesmedlemmerne i hænde senest 10 dage før generalforsamlingens dag. § 5. Ekstraordinær generalforsamling Stk. 1. Ekstraordinær generalforsamling kan indkaldes af bestyrelsen, og skal indkaldes, når mindst 2/3 af medlemmerne kræver det. Stk. 2. Ekstraordinær generalforsamling indkaldes på samme måde som ordinær generalforsamling. Stk. 1. Regnskabsåret er kalenderåret. Stk. 2. Bestyrelsen er overfor generalforsamlingen ansvarlig for regnskabet. Stk. 3. Foreningens regnskab føres af kassereren. Stk. 4. Regnskabet revideres af de på generalforsamlingens valgte revisorer. Stk. 5. Hverken medlemmer eller andre er ejere af foreningens formue eller driftsoverskud.